**កិច្ចសំភាសន៏របស់បងស្រីឈ្មោះសឹង ចាន់ធូ**

ក៖ អ្នកសំភាសន៏ឈ្មោះ ហេង សុជីវី ខ៖ អ្នកដែលត្រូវគេសំភាសន៏ឈ្មោះ សឹង ចាន់ធូ

ក៖ ចាសជាដំបូងសុំជំរាបសូរបងស្រី(សំលេងរញ៉េរញ៉ៃពីខាងក្រៅ)?

ខ៖ ចាស ជំរាបសូរ!

ក៖ ចាសអឺ....ថ្ងៃនេះខ្ញុំមានឪកាសដែលបានសំភាសន៏បងផ្ទាល់ ខ្ញុំមកពីខាងគំរោងរបស់សាលា BYU ហាវ៉ៃនៅខាងសហរដ្ឋអាមេរិចហើយខាងសាលាតំរូវអោយសំភាសន៏ប្រជាជនកម្ពុជាដែលគាត់មានអាយុចាប់ពី ៣៥ឆ្នាំឡើងពីប្រវតិ្តរបស់គាត់ បទពិសោធន៏របស់គាត់ ជាពិសេសបទពិសោធន៏ការងារហើយនឹងអ្វីដែលគាត់បានឆ្លងកាត់តាំងពីមុនរហូតមកដល់ឥលូវនឹងហើយចឹងខ្ញុំមានឪកាសដើម្បីសំភាសន៏បងស្រីនៅថ្ងៃនេះតើបងអនុញ្ញាតអោយខ្ញុំបានសំភាសន៏ដែរឬទេ?

ខ៖ ចាស សំភាសន៏ចុះអត់អីទេណាស់!

ក៖ ចាស អរគុណបងចឹងការសំភាសន៏មួយនេះធ្វើឡើងនៅក្នុងថ្ងៃទី១៣ខែ៦ឆ្នាំ២០១៨តែម្ដងហើយខ្ញុំសុំសួរឈ្មោះបងតែម្ដងតើបងស្រីមានឈ្មោះអ្វីដែរ?

ខ៖ ខ្ញុំឈ្មោះ សឹង ចាន់ធូ!

ក៖ ចាសបង ហើយចឹងឈ្មោះនឹងជាឈ្មោះពេញឬក៏អីដែរបង?

ខ៖ ចាសឈ្មោះពេញម៉ងអូន ឈ្មោះប្រើជា.....ទូទៅ....

ក៖ ផ្លូវការ?

ខ៖ ចាស!

ក៖ ចាសហើយចុះឈ្មោះនៅក្នុងអត្តសញ្ញាណប័ណ្ណវិញបង?

ខ៖ ចាសដូចគ្នា!

ក៖ ដូចគ្នាហ៏បងស្រី?

ខ៖ ចាស!

ក៖ ចុះឈ្មោះហៅក្រៅមានដែរទេបងស្រី?

ខ៖ ឈ្មោះហៅក្រៅអត់ទេអត់មានទេមានតែមួយទេ!

ក៖ មានតែមួយនឹងទេន៏បង ហើយចុះឈ្មោះនឹងដែរអ្នកណាជាអ្នកដាក់អោយបងស្រី?

ខ៖​ អឺ....ឪពុកម្ដាយជាអ្នកដាក់អោយ(សំលេងកូនក្មេង)!

ក៖ គាត់មានប្រាប់ថាឈ្មោះនឹងមានអត្ថន័យម៉េចទេបានជាគាត់ដាក់ឈ្មោះអោយបងស្រីចឹង?

ខ៖ អឺ....អត់បានប្រាប់ផង(សំលេងកូនក្មេង)!

ក៖ ចឹងហ៏ ហើយសព្វថ្ងៃបងមានអាយុប៉ុន្មានឆ្នាំហើយ?

ខ៖ អឺ....អាយុ៣៨!

ក៖ ចុះបងថ្ងៃខែឆ្នាំកំណើតរបស់បងស្រីតើបងកើតនៅក្នុងថ្ងៃខែឆ្នាំណាដែរ?

ខ៖ កើតថ្ងៃទី៤អឺ....ថ្ងៃទី១០ខែ៤!

ក៖ កើតថ្ងៃទី១០ ខែ៤?

ខ៖ ចាស!

ក៖ ចុះឆ្នាំខ្មែរយើង?

ខ៖ អឺ....ឆ្នាំ៨០ (គាត់កើតឆ្នាំ១៩៨០)!

ក៖ ឆ្នាំ ១៩៨០ ចុះឆ្នាំខ្មែរយើងដូចជាឆ្នាំសុរិយគតិដូចជាឆ្នាំគោ ឆ្លូវអីចឹងណាស់បងស្រី?

ខ៖ អូ.....ឆ្នាំរកា!

ក៖ ឆ្នាំរកាហ៏បងស្រី ចាសហើយបងមានទីលំនៅស្រុកកំណើតនៅឯណាដែរ?

ខ៖ ខ្ញុំស្រុកកំណើតនៅខេត្តកំពត!

ក៖ នៅក្នុងទីរួមខេត្តម៉ងហ៏បង?

ខ៖ នៅស្រុក....ស្រុកកំពង់ត្រាច!

ក៖ ភូមិអីដែរបងស្រី?

ខ៖ ភូមិបាយទា ឃុំស្វាយទងខាងជើង អឺ....ស្រុកកំពង់ត្រាច ខេត្តកំពត!

ក៖ ចាស ហើយអឺ....ទីលំនៅសព្វថ្ងៃបងមានទីលំនៅៗឯណាដែរ?

ខ៖ អឺ....ទីលំនៅៗភូមិ អឺ...ខណ្ឌសែនសុខ(សំលេងមនុស្សប្រុស) នៅខណ្ឌសែនសុខ ភូមិរោងចក្រ អានឹងគេហៅសែនសុខហើយន៏នៅភ្នុំពេញថ្មី សង្កាតភ្នុំពេញថ្មីណាស់?

ក៖ ចាស សង្កាត់ភ្នុំពេញថ្មីន៏?

ខ៖ ចាស!

ក៖ ចាស រាជនីយភ្នុំពេញនឹងតែម្ដង!

ខ៖ ចាស!

ក៖សព្វថ្ងៃបងមានក្រុមគ្រួសារហើយឬនៅ?

ខ៖ មានហើយ!

ក៖ បងរៀបការនៅក្នុងឆ្នាំណាដែរ?

ខ៖ ឆ្នាំ ២០១១!

ក៖ ឆ្នាំ ២០១១ យើងនេះទេ!

ខ៖ ចាស!

ក៖ ចាសហើយឥលូវនឹងបងមានក្រុមគ្រួសារហើយដូចជាកូនប៉ុន្មានអ្នកហើយបងស្រី?

ខ៖ កូនមួយ!

ក៖ កូនតែមួយទេហ៏បងស្រី?

ខ៖ ចាស!

ក៖ គាត់មានឈ្មោះអីដែរបងស្រី?

ខ៖ ឈ្មោះ ហ៊ុយ ស្រីពេជ្រ!

ក៖ ជាកូនស្រីឬក៏ជាប្រុស?

ខ៖ ស្រីៗ!

ក៖ គាត់រៀនថ្នាក់ប៉ុន្មានហើយឥលូវបងស្រី?

ខ៖ ថ្នាក់ទី៦ហើយ!

ក៖ ទើបតែអាយុ៦ឆ្នាំចឹងនឹង?

ខ៖ ចាស៦ហើយ (កូនគាត់អាយុ៦ឆ្នាំហើយ)!

ក៖ (សើច) អូ....ចាសព្រោះបងការនៅឆ្នាំ២០១១ ហើយកាលនឹងបងមានអាយុប៉ុន្មានឆ្នាំដែរ?

ខ៖ កាលពីឆ្នាំ២០១១ខ្ញុំអាយុៗ៣១!

ក៖ ចឹងបងរៀបការរៀងយូរដែរកាលនឹងន៏?

ខ៖ ចាស!

ក៖ ចុះការរៀបការបស់បងស្រីហើយនឹងលោកពូនឹងរៀបការដោយសារតែស្រលាញ់គ្នាឬក៏អឺ...ឪពុកម្ដាយជាអ្នករៀបចំទុកដាក់អោយ?

ខ៖ ចាសអឺ....ស្រលាញ់គ្នា!

ក៖ ស្រលាញ់គ្នាបងន៏?

ខ៖ ចាស!

ក៖ ចាសហើយបងស្រីបានរៀបការត្រឹមត្រូវមានជាការអឺ....ចូលស្ដីដណ្ដឹមឬក៏មានជាការរៀបអាពិពាហ៏ពិពាហ៏ជាផ្លូវច្បាប់នដែរន៏បងស្រី?

ខ៖ ចាស មាន!

ក៖ ចាសបង ហើយទៅលោកពូគាត់មានឈ្មោះអីដែរ?

ខ៖ គាត់ឈ្មោះទ្រី ស៊ីរាត់!

ក៖ ចាសហើយចុះគាត់មានក្រុមគ្រួសារនៅឯណាដែរលោកពូណាស់?

ខ៖ គាត់នៅខេត្តកំពង់ចាម(សំលេងរញ៉េរញ៉ៃពីខាងក្រៅ)!

ក៖ ចាសខេត្ដកំពង់ចាម?

ខ៖ ចាសហើយឥលូវគេកាត់ទៅជាខេត្តត្បួងឃ្មុំវិញហើយ!

ក៖​ អូ....ចាសត្រូវហើយៗហេតុអីបានជាបងស្រីស្រលាញ់លោកពូដែរ?

ខ៖ អ៊ឹម.....បើនិយាយពីមូលហេតុអត់ដឹងថាមូលហេតុអីដែរតែចង់និយាយថាយើងមាននិស្ស័យនឹងគ្នាចឹងណាស់!

ក៖ (សំលេងរញ៉េរញ៉ៃ) ចាសៗ!

ខ៖ ស្រលាញ់គ្នាយើងមាននិស្ស័យចឹងយើងអានជួបគ្នាទៅ!

ក៖ ចាសៗចឹងសញខ្ញុំសុំសួរមួយខ្ញុំសុំហៅថាអ្នកមីងណាស់(សើច)?

ខ៖ ចាសអត់អីទេហៅម៉េចហៅទៅ?

ក៖ ហើយអឺ....កាលនឹងអ្នកមីងស្គាល់លោកពូនឹងរយះពេលប៉ុន្មានទើបសំរេចចិត្តរៀបការ?

ខ៖ អឺ....កាលនឹងរយះពេលកន្លះឆ្នាំដែរ!

ក៖ អូ....យូរដែរ!

ខ៖ ចាស!

ក៖ ហើយចុះឃើញគាត់នៅឯណាដែរ?

ខ៖ នៅភ្នុំពេញដែរ!

ក៖ គាត់ធ្វើអីដែរអ្នកមីង?

ខ៖ គាត់ឡើងមករៀនភាសាកូរ៉េទៅកូរ៉េណាស់ហើយទៅប្រលងអត់ជាប់ ចង់និយាយថាគាត់ប្រលងជាប់ប៉ុន្ដែគាត់ទៅអត់កើតដោយសារគាត់ទៅចោល....អ្នកអត់បានចឹងណាស់ទៅគាត់ក៏សំរេចចិត្តថានៅរកស៊ីនៅនឹងនេះម៉ងទៅ!

ក៖ អូ...ចាសហើយចឹងសព្វថ្ងៃគាត់ធ្វើនៅណាដែរ?

ខ៖ គាត់ធ្វើការនៅនឹងដែរនៅក្នុងសាលាយើង!

ក៖ ផ្នែកអីដែរអ្នកមីង?

ខ៖ ផ្នែកថែសួន!

ក៖ ផ្នែកថែសួន ហើយចុះអ្នកមីងវិញ(សំលេងរំខានពីខាងក្រៅ)?

ខ៖ ខ្ញុំខាងសំអាត Cleaner!

ក៖​ ការងារនឹងធ្វើប៉ុន្មានម៉ោងដែរ?

ខ៖ ការងារនឹងពេញធ្វើ៨ម៉ោង!

ក៖ ចូលពីម៉ោងណាដល់ម៉ោងណាដែរ?

ខ៖ អឺ....បើគេគិតម៉ោងការងារគេគិតពីម៉ោងប្រាំពីរទៅដល់ម៉ោង១១អីចឹងទៅណាស់ អឺ.....គេចាប់ពីម៉ោង២ដល់ម៉ោង៥ល្ងាចនឹង(សំលេងមនុស្សសើច) តែយើងសំអាតតាមអាគារៗគេរៀនចឹងយើងត្រូវងើបពីរម៉ោងបួនម៉ោងប្រាំមកធ្វើអោយរួចរាល់មុនពេលគេចូលរៀនណាស់ គេអោយមុនម៉ោង៧អោយហើយ(សំលេងមនសុ្សពីខាងក្រៅ)ចាស រួចហើយគេយកមកបូក​ម៉ោង៧ទៅវិញ!

ក៖ អ៊ឹម.....ចាសហើយចឹងការងារពេលសាលាគេឈប់យើងត្រូវឈប់ដែរត្រូវទេ?

ខ៖ ពេលសាលាសំរាកចឹងយើងអាចសំរាកប៉ុន្ដែសំរាប់ថ្ងៃសៅរ៏យើងធ្វើកន្លះថ្ងៃ!

ក៖ អូៗ ចាសៗ!

ខ៖ លើកលែងតែថ្ងៃសៅរ៏ចំថ្ងៃបុណ្យ!

ក៖ ចាស!

ខ៖ អ៊ឹម!

ក៖ ហើយអឺ....ការងារនឹងសំអាត.....មើលទៅសាលាធំមែនទែនហើយអឺ....ចឹងខាងអ្នកមីងសំអាតត្រឹមណាដែរ?

ខ៖ អឺ...គេចែកអាគារ!

ក៖ គេចែកអាគារ?

ខ៖ ចាស​ អាគារជី!

ក៖ តែអាគារជីនឹងមួយទេ?

ខ៖ អឺ....ក្នុងមួយអាគារចឹងគេធ្វើបីអ្នកហើយទៅមួយជំនាន់ម្នាក់ ហើយមីងនៅជាន់លើគេបំផុត!

ក៖ អ៊ឹម! ចាសៗ!

ខ៖ ជាន់ទីពីរ!

ក៖ ចាស ហើយការងារនឹងដែរអ្នកមីងធ្វើប៉ុន្មានឆ្នាំដែរហើយ?

ខ៖ យូរដែរហើយតាំងពី ២០០៧មកម្លេះ!

ក៖ អ៊ឹម!

ក៖ ចូលតាំងពីថ្ងៃទៅខែ៩ថ្ងៃទី១៥ ថ្ងៃទី១៥ ខែ៩ ២០០៧!

ក៖ ចាស ហើយការងារមួយនឹងអ្នកមីងស្រលាញ់ដែរទេឬក៏អ្នកមីងគ្រាន់តែធ្វើវាដើម្បីតែទទួលបានប្រាក់កំរ៉ៃ?

ខ៖អឺ....បើនិយាយទៅថាបើអោយស្រលាញ់មិនស្រលាញ់ទេតែអឹ....សំរាប់អ្នកអឺ...អត់ចេះអក្សរដូចមីងអត់មានអីក្រៅពីការងារបែបនឹង!

ក៖ ចឹងហេតុអីបានជាអ្នកមីងចង់ទទួលយកធ្វើការងារនឹងធ្វើ?

ខ៖ អឺ....ចង់និយាយបើសិនជាយើងមិនទទួលយកការងារនឹងធ្វើយើងធ្វើការងារអីផ្សេងយើងអត់ចេះចឹងមានតែការងារតាមផ្ទះគេអីចឹងណាស់ ដល់ចឹងតាមផ្ទះយើងធ្លាប់ធ្វើហើយយើងឆ្អែតៗនឹងការងារនឹងហើយចឹងយើងទទួលយកការងារនឹងធ្វើទៅៗកុំអោយគេថាហើយយើងធ្វើទៅវាបានមានពេលសំរាកមានពេលឈប់អីចឹងណាស់(សំលេងរំខានពីខាងក្រៅ)!

ក៖ ចាសៗ!

ខ៖ ដល់ចឹងទៅយើងនេះដែរចេះតែធ្វើទៅ!

ក៖ ចាស​ត្រូវហើយ ហើយៗសព្វថ្ងៃអ្នកមីងអាចនឹងទទួលបានប្រាក់ចំណូលបានប៉ុន្មានដែរក្នុងមួយថ្ងៃឬក៏គិតជាខែ?

ខ៖ អឺ...បើគិតជាថ្ងៃបានតែមួយថ្ងៃបានតែ៥$ជាងទេ(សំលេងចាបយំ)គេគិតបូកទៅជាខែអោយយើងបានមិនបាន២០០ផង(មិនបាន២០០$ទេ)!

ក៖ អ៊ឹម!

ខ៖ អត់បាន២០០ទេ(២០0$) ប្រាក់ខែចូលជាង១០ឆ្នាំហើយបានតិច(សំលេងកូនក្មេង) ហើយយើងអត់មានៗដាក់អឺ...និយាយថាគេចាប់ធ្វើជាបុគ្គលិកបណ្ដែតរយះពេល១០ឆ្នាំបានយើងអាចចូលចុះឈ្មោះចូលជាក្រមខណ្ឌរដ្ឋអីចឹងណាស់ តែនេះអត់ទេគេអត់បញ្ចូលអោយទេ(សំលេងកូនក្មេងនិងសំលេងចាបយំ)!

ក៖ ចាសហើយអឺ....

ខ៖ យើងធ្វើត្រឹមតែបុគ្គលិកបណ្ដែតគេចង់ដកយើងចេញស្មើណាក៏បានដោយសារតែ...អានឹងបើគេមិនពេញចិត្តយើងណាស់(សំលេងមនុស្សប្រុស)យើងចេះតែទ្រាំៗទៅថ្ងៃណាថ្ងៃនឹងទៅ!

ក៖ អ៊ឹម! ហើយចុះអ្នកមីងមាន(សំលេងរញ៉េរញ៉ៃ)គំរោងសំរាប់ការងារដែរឬទេសំរាប់ដូចថាធ្វើចង់រកការងារផ្សេងឬក៏ចង់មានផែនការណ៏អី?

ខ៖ ចង់ចេះតែចង់ហើយអូន(សំលេងរំខានពីខាងក្រៅ)តែមិនដឹងថាធ្វើម៉េចបានព្រោះយើងៗវាអត់ណាស់(សំលេងមនុស្សសើច)ទីទាល់ណាស់!

ក៖ ចាស!

ខ៖ សព្វថ្ងៃយើងនៅផ្ទះជួល ចាសផ្ទះជួលគេផង បង់ថ្លៃកូនរៀនផង!

ក៖ ចាសផ្ទះជូលមូយខែប៉ុន្មានដែរ(សំលេងរញ៉េរញ៉ៃ)?

ខ៖ មួយខែ៦០(មួយខែ៥០$)!

ក៖ បូកទាំងថ្លៃចំណាយអីប្រហែលជា ១០០ ជាងអីនឹងន៏អ្នកមីង(សំលេងរញ៉េរញ៉ៃ)?

ខ៖ ចាសទាំងទឺកទាំងភ្លើង(ទាំងថ្លៃទឺកទាំងថ្លៃភ្លើង) គ្រាន់តែពីរនឹងវាចូល៦០(៦០$)!

ក៖ នៅថ្លៃកូនរៀនទៀត....

ខ៖ ៦០$​ៗ ហើយនឹងគិតតែថ្លៃផ្ទះនឹងទេណាស់!

ក៖ ចាស!

ខ៖ អានឹងគិតតែថ្លៃផ្ទះថ្លៃទឹកថ្លៃភ្លើងទេណាស់ ហើយនៅថ្លៃអាយើងញុំអាហារទិញរាល់ថ្ងៃនឹងទៀត សរុបទៅមួយខែបើកមកអស់ម៉ងណាស់!

ក៖ អ៊ឹម! ចាស!

ខ៖ អត់គ្រាន់់់ទៀត​ ប្រាក់ខែមួយខែអត់គ្រាន់ទេ!

ក៖ ចាស អ្នកមីងមានការសិក្សាដល់កំរិតណាដែរ?

ខ៖ (សំលេងរំខានពីខាងក្រៅ)អ៊ឹម.....បានរៀនតាំងពី៩០ជាងហ៏(ឆ្នាំ១៩៩០) ឈប់រៀនយូរហើយបានត្រឹមថ្នាក់ទី៦!

ក៖ ថ្នាក់ទី៦ រៀននៅសាលាណាដែរអ្នកមីង?

ខ៖ រៀននៅសាលានៅខេត្ត នៅនឹងស្រុក!

ក៖ អូ...ស្រុកនៅឯណាដែរអ្នកមីង?

ខ៖ ស្រុកកំពង់ត្រាច!

ក៖ ស្រុកកំពង់ត្រាច?

ខ៖ ចាស!

ក៖ ចាស ហើយអ្នកមីងចាំឈ្មោះសាលាដែរឬទេ?

ខ៖ ចាំ គេដាក់ឈ្មោះអឺ....សាលាដំបងដែក!

ក៖ ចាស(សំលេងរំខានពីខាងក្រៅ)!

ខ៖ ព្រោះអីវត្តនៅជាប់នឹងវត្តនឹងណាស់វត្តដំបងដែក(សាលារៀនៅជាប់ជាមួយវត្ត)!

ក៖​ ចាសហើយទៅកាលនឹងអ្នកមីងបានរៀនភាសាបានប៉ុន្មានភាសាដែរ?

ខ៖ អត់បានរៀនទេ បានតែខ្មែរនឹង បានរៀនត្រឹមថ្នាក់ទី៦នឹង....

ក៖ អញ្ចឹងចេះតែខ្មែរទេ?

ខ៖ ចាស!

ក៖ ចុះភាសាខ្មែរនឹងអាចចេះសរសេរអាចអានបានដែរទេនិយាយរួមបានដែរទេ?

ខ៖ បានតែអានតែសរសេរអត់បានទេ(សំលេងរំខានពីក្រៅ)!

ក៖ ចឹងបានតែអានទេន៏ចុះអ្នកមីងស្គាល់អក្សរទេ?

ខ៖ ចាសស្គាល់អក្សរប៉ុន្ដែយើងសរសេរអត់កើត!

ក៖ អ៊ឹម....ហើយកាលនឹងហេតុអីបានជាអ្នកមីងសំរេចចិត្តឈប់រៀនត្រឹមថ្នាក់ទី៦?

ខ៖ អឺ...កាលនឹងចង់និយា......

គ៖ មិត្តភក្ដិៗ(សំលេងពីខាងក្រៅ)!

ខ៖ ចង់និយាយថាយើងវាទីទាល់ខ្វះខាតលុយកាក់រៀន(សំលេងសើចស)ហើយណាមួយយាយគាត់ចាស់យើងនៅជាមួយយាយណាស់អត់មានម្ដាយមានតែឪពុក!

ក៖ ចាស!

ខ៖ ដល់ពេលឪពុកមានគ្រួសារថ្មីចឹងទៅគាត់ទៅនៅជាមួយគ្រួសារថ្មីទៅយើងនៅជាមួយយាយហើយទៅបងៗគាត់ចេញទៅធ្វើការអស់ហើយគាត់ទៅនៅជាមួយគេទៅអីចឹងទៅណាស់ដល់ពេលមីងៗនៅជាមួយយាយចាស់ហើយអត់មានពីណាជួយគាត់នៅផ្ទះចឹងមីងក៏សំរេចចិត្តថាឈប់រៀនហើយណាមួយគាត់ចាស់ហើយគាត់រកអីអោយយើងរៀនមិនបានទេគាត់គ្មានណាស់គាត់អត់មានលុយមានកាក់អីទេគាត់ចាស់ណាស់ទៅហើយដល់ចឹងក៏សំរេចចិត្តឈប់រៀនទៅជួយធ្វើការងារគាត់ជួយធ្វើស្រែធ្វើអីចឹងទៅ!

ក៖ អ៊ឹម!

ខ៖ដល់ចឹងឈប់រហូតមកដល់ឥលូវនឹង!

ក៖ ចាស ចឹងស្ដាយមែនទែនណាស់អ្នកមីងចឹងអ្នកមីងគិតថាបើកាលនឹងអ្នកមីងមានឪកាសតើអ្នកមីងនឹងរៀនបន្ដដែរឬទេ?

ខ៖ អ៊ឹម.....ខ្ញុំគិតថាបើសិនជាខ្ញុំមានឪកាសរៀនខ្ញុំរៀនហើយ!

ក៖ អ៊ឹម ចាស!

ខ៖ ចង់រៀនបន្ដទៅទៀត!

ក៖ ក្ដីស្រម៉ៃរបស់អ្នកមីងតាំងពីតូចមករហូតដល់មុននឹងឥលូវនឹងអ្នកមីងចង់ធ្វើជាអីដែរ?

ខ៖ អ៊ឹម.....អឺ....បើនិយាយចង់ធ្វើការងារអីល្អប្រសើរដូចគេដូចថាមើលគេទៅគេធ្វើការងារជាគ្រូធ្វើជាអីធ្វើពេទ្យ ធ្វើប៉ូលីសធ្វើអីបុគ្គលិកតាមស្ថាប័នផ្សេងៗចឹងណាស់(សំលេងរំខានពីខាងក្រៅ) ប៉ុន្ដែយើងវាមិនអាចទេយើងវា....វាអត់ឪពុកម្ដាយក្រពិបាកណាស់!

ក៖ អ៊ឹម....ចង់ធ្វើជាពេទ្យអ្នកមីងហ៏?

ខ៖ ចាស?

ក៖ អ្នកមីងចង់ធ្វើជាពេទ្យហ៏?

ខ៖ ចង់ៗធ្វើពេទ្យ និយាយទៅបំណងប្រាថ្នារបស់យើងច្រើនណាស់តែថាវាមិនបានសំរេចណាស់!

ក៖ អ៊ឹម!

ខ៖ បានតែម៉ាគិត(បានត្រឹមតែគិត) បានត្រឹមតែគិតទេអត់បានក្លាយទៅជាការពិតទេ!

ក៖ អ៊ឹម....ហេតុអីដែរ?

ខ៖ ដោយសារតែគ្រួសារវាទាល់យើងអត់មានម្ដាយមានតែឪពុកហើយឪពុកមានប្រពន្ធចុងទៀតចឹងគាត់មានគ្រួសារគាត់ផ្សេងចឹងណាស់!

ក៖ ចាស!

ខ៖ ចាសហើយទៅគាត់ទៅមើលគ្រួសារគាត់ផ្សេងចឹងទៅ ចំណែកយើងនៅជាមួយយាយៗមើលថែយើងហើយណាមួយគាត់អត់ផងយាយគាត់អត់មានអីទេគាត់ចាសទៀតគាត់អាយុច្រើនដល់ពេលអត់ពីគាត់ទៅមីងដើរមកនៅជាមួយគេនៅភ្នុំពេញមកនៅជាមួយជីទួនមួយចឹងទៅ!

ក៖ អ៊ឹម!

ខ៖ ធ្វើការរាល់ថ្ងៃនឹងមកធ្វើជាមួយបង់់់ហើយនឹងបងគាត់បានបងគាត់ដាក់ចុះឈ្មោះអីនឹង(ដាក់ឈ្មោះគាត់អោយចូលធ្វើការ)អោយធ្វើការនៅនឹងម៉ងទៅ!

ក៖ ចាស!

ខ៖ នៅជាមួយគាត់ពេលគាត់ត្រូវឡើងទៅស្រុកគេ.....គាត់ឈប់អោយយើងដើរនៅជាមួយគេចឹងណាស់អោយធ្វើការនៅនឹងទៅ!

ក៖ អ៊ឹម!

ខ៖ តាមពិតមិនចង់ធ្វើការនៅនឹងទេប៉ុន្ដែគាត់ដាក់អោយធ្វើហើយយើងចេះតែធ្វើចឹងទៅ!

ក៖ ចាស អ្នកមីងនឹងគាត់ឈ្មោះអីដែរ

ខ៖ ចាស?

ក៖ អ្នកមីងដែលជួយអឺ.....អ្នកមីងនឹង?

ខ៖ មិនមែនមីងទេគាត់ត្រូវជាបង!

ក៖​ អូ...គាត់ត្រូវជាបងបង្កើតហ៏?

ខ៖ មិនមែនបងបង្កើតទេត្រូវជាបងជីទួនមួយ!

ក៖ ចឹងមិនមែនជាបងបង្កើតទេ?

ខ៖ ចាស ត្រូវបងមិនមែនទេប៉ុន្ដែដូចតែបងបង្កើតដែរនឹង អឺ.....គាត់ឈ្មោះមាក់ ចាន់ណារិទ្ធ!

ក៖ អឺ....ចាស!

ខ៖ ធ្វើគ្រូ MC ណាស់!

ក៖ ចាស!

ខ៖ គាត់ធ្វើជាគ្រូ MC នឹង!

ក៖ នឹងហើយចុះសព្វថ្ងៃអ្នកមីងមានក្រុមគ្រួសារដូចជាឪពុកម្ដាយឈ្មោះអីដែរ?

ខ៖ អឺ....ឪពុកម្ដាយឪពុកខ្ញុំគាត់(សំលេងម៉ូតូ)ឈ្មោះអឺ....សឹម ជឿក ហើយម្ដាយគាត់ឈ្មោះឆោម ភឿន!

ក៖ ចាស!

ខ៖ ចាស!

ក៖ គាត់ទាំងពីរអ្នកនៅមានជីវិតរស់នៅដែរទេ?

ខ៖ អឺ....ឪពុកគាត់នៅតែម្ដាយគាត់ស្លាប់យូរហើយស្លាប់តាំងពីមីងមានអាយុបីឆ្នាំម្លេះ តាំងពីឆ្នាំ៨០ (ឆ្នាំ១៩៨០)!

ក៖ ដាច់អាពតហើយ!

ខ៖ អឺ....តាំងពីឆ្នាំ៨០ជាងនឹងឆ្នាំ៨២,៨៣(ឆ្នាំ១៩៨២-១៩៨៣) នឹង!

ក៖ មូលហេតុអីដែរបានជាគាត់ទទួលអនិច្ចកម្មទៅអ្នកមីង?

ខ៖ អឺ....ខ្ញុំមិនដឹងដែរព្រោះអីកាលនឹងមីងនៅតូចដែរណាស់!

ក៖ ចាស!

ខ៖ យើងអត់ដឹងច្បាស់មីងដឹងអត់បើកាលណាអត់ច្បាស់មីងអត់ហ៊ាននិយាយ!

ក៖ ចាសៗ!

ខ៖ ពីជំនាន់នឹងមីងវាពិបាកចឹងណាស់ព្រោះកាលនឹងយើងកំពុងតែរត់កំពុងតែអីនឹង(កាលនឹងម្ដាយគាត់កំពុងតែរត់ភៀសខ្លូននៅក្នុងសម័យពលពត)វាអត់មានពេទ្យមានអីដូចឥលូវនឹងណាស់!

ក៖ ចាស ហើយអឺ....ដូចជាក្រុមគ្រួសាររបស់អ្នកមីងមានបងប្អូនប៉ុន្មានដែរ(សំលេងរំខានពីខាងក្រៅ)?

ខ៖ មានអឺបួននាក់ស្រីទាំងបួនតែឥលូវស្លាប់មួយហើយ(ស្លាប់ម្នាក់)នៅសល់តែបីនាក់ទេតែ....

ក៖ ហេតុអីបានជា.....

ខ៖ តែកូនក្រោយបានបីនាក់ទៀតចឹងសរុបទៅទាំងអស់វាប្រាំមួយនាក់ណាស់!

ក៖ អូ...ចាសចុះអ្នកមីងមាននៅចាំឈ្មោះរបស់ពួកគាត់ម្នាក់ៗដែរឬទេ?

ខ៖ ចាសនៅចាំ!

ក៖ គាត់ឈ្មោះអីខ្លះអ្នកមីង?

ខ៖ សឹម ចាន់ថាបងទីពីរ បងទីបី សឹម ចាន់ធា អឺ....ខ្ញុំទីបួនអានឹងកូនមុនណាស់ទីបួន​ សឹម ចាន់ធូ អឺ.....ទីប្រាំ សឹម ចាន់ថន ទីប្រាំមួយ សឹម ចាន់ធល ទីប្រាំពីរ សឹម ចាន់ធីម....សឹម ធីម ចាសពៅគេ!

ក៖ ចាស បងប្អូនទាំងប្រាំមួយនាក់នឹងស្រីប៉ុន្មានប្រុសប៉ុន្មាននាក់ដែរ?

ខ៖ ស្រីបួនប្រុសពីរ!

ក៖ អឺ...ចុះពួកគាត់រៀបការអស់ហើយឬនៅ?

ខ៖ ចាសបានរៀបការអស់ហើយ គេមានគ្រួសាររៀងៗខ្លួនអស់ហើយ!

ក៖ គាត់មានមុខបរធ្វើអីខ្លះដែរអ្នកមីង?

ខ៖ គេធ្វើ.....អ្នក....អឺ....មួយនេះធ្វើការងារនៅផ្ទះ(សំលេងរំខានពីខាងក្រៅ) បងស្រីទីពីរនឹងគាត់ខាងចំការ ចាសគាត់ធ្វើចំការប៉ុន្ដែគាត់មិនមែនធ្វើដោយខ្លួន​ឯងទេគាត់ចាំអោយគេណាស់ហើយទីបីនឹងគាត់នៅផ្ទះទេអត់មានធ្វើអីទេកូនគាត់អឺ.....តែគ្រួសារគាត់ទេគាត់ខាងនេសាទ!

ក៖ ចាសអ្នកមីង!

ខ៖ ចាស ហើយកូនៗនឹងគេ....អឺ....កូនគាត់អាទីពីរនឹងគេអាចទៅធ្វើការជាសំណង់អឺ...នេះរបៀបដូចជាលាបថ្នាំផ្ទះថ្នាំអីគេនឹងណាស់​ ចាសហើយអឺ....អាទីមួយ(កូនទីមួយ)របស់គាត់នឹងគេរៀនចប់ គេមានការងារធ្វើ(សំលេងចាបយំ) នៅភ្នុំពេញនឹងដែរគេទើបតែរៀនចប់នឹងគេមកនៅជាមួយមីង!

ក៖ ចាស!

ខ៖ នៅជាមួយមីង​នឹងមីងជួយអោយរៀនអោយអីចឹងទៅដោយសារតែនឹកឃើញថាខ្លួន​ឯងអត់ចេះនឹកឃើញក្មួយចេះចឹងចេះតែចង់ជួយជំរុញអោយវាបានការងារធ្វើទៅ ពេលឥលូវនឹងគេមានការងារធ្វើហើយគេចប់ហើយ(ក្មួយរបស់គាត់រៀនចប់មានការងារធ្វើហើយ)!

ក៖ ចាសអ្នកមីង!

ខ៖ ចាស!

ក៖ ចាសហើយអឺ...បងប្អូនរបស់អ្នកមីងមានស្លាប់នៅក្នុងជំនាន់ពលពតដែរឬទេ?

ខ៖ អូ....អត់មានទេមានតែពេលរួចអឺ.....ប្រហែលជាជាងបួនដប់ឆ្នាំមុននឹងឯងគាត់ស្លាប់ គាត់ស្លាប់នឹងមិនដឹងថាមូលហេតុអីទេព្រោះគាត់ស្លាប់នឹងអត់នៅស្រុកណាស់!

ក៖ ចាស!

ខ៖ គាត់ស្លាប់នៅឯកំពង់សោម នៅវាលរីងគេហៅ.....មិនដឹងថាភូមិអីៗទេព្រោះយើងអត់ដឹងច្បាស់គ្រាន់តែដឹងថាគាត់នៅនឹងអឺ.....ក្រុងព្រះសីហនុ ពេលគាត់ស្លាប់នឹងណាស់ ចាសគាត់ទៅស្លាប់នៅនឹងពេទ្យចំការចេកម៉ង!

ក៖ អ៊ឹម....

ខ៖ ចាសទៅដល់ពេទ្យនឹងមិនទាន់បានចូលពេទ្យផង ពេទ្យ...ឡានពេទ្យគេដឹកមកដល់មុខពេទ្យនឹងគាត់ស្លាប់ម៉ងតែអត់ដឹងថាគាត់ឈឺអី!

ក៖ អ៊ឹម.....

ខ៖ ព្រោះយើងអត់បាននៅជិតគាត់ណាស់(សំលេងរំខានពីខាងក្រៅ)!

ក៖ អ៊ឹម....កាលនឹងអ្នកមីងលឺពីគេហ៏?

ខ៖ ចាសបងទីមួយនឹងបងធំ គាត់ពេលបងទីពីរនៅ (សំលេងរំខានពីខាងក្រៅ) ដល់ពេលបងទីបីគាត់នៅផ្ទះអត់ធ្វើអីទេ ចំណែកប្អូនអឺ....ទីប្រាំនឹងប្អូនស្រីនឹងគេបានគ្រួសារគេខាងមេអឺ....មេជាងខាងលាបព័ណផ្ទះនឹង ថ្នឹមផ្ទះនឹងចឹងទៅគេគ្រាន់បើជាងគ្រាន់តែថាមិនទាន់មាននេះទេ នៅស្រុកគេមានផ្ទះមានអីណាដូចថាអ្នកនៅក្នុងស្រុកនឹងគេមានអឺ.....គ្រាន់ជាងមីងឆ្ងាយណាស់មានផ្ទះមានឡានអីចឹងណាស់មានតែមីងនឹងពិបាកណាស់ ព្រោះអីគេមានម្ដាយនៅមានឪពុកនៅចឹងណាស់វាស្រួល!

ក៖ អ៊ឹម!

ខ៖ គេមាននៅទាំងសងខាងបើដូចមីងជួបគ្នាបាទដៃទទេរម៉ងអត់មានអីទេ!

ក៖ អ៊ឹម....ចឹងត្រូវខំទាំងសងខាង!

ខ៖ ចាស!

ក៖ ចាសហើយជីវិតអ្នកមីងតស៊ូច្រើនណាស់ចឹងអ្នកកមីងដូចថាកាលដែរអ្នកមីងទាន់សម័យពលពតអ្នកមីងនៅដូចថានៅតូចៗឡើយឬក៏កើតទាន់ដែរទេ?

ខ៖ អត់ទាន់ទេ​៨០ អឺ....កើតនៅឆ្នាំ៨០ហើយ(គាត់កើតនៅក្នុងឆ្នាំ១៩៨០)!

ក៖ នឹងហើយអឺ....កាលនឹងដាច់៧៩ហើយ(ដាច់ឆ្នាំ១៩៧៩)!

ខ៖ ដាច់៧៩ហើយ(ដាច់ឆ្នាំ១៩៧៩)ហើយ!

ក៖ ចុះៗអឺ....ឪពុកម្ដាយរបស់អ្នកមីងឬក៏លោកយាយលោកតាដែរគាត់ធ្លាប់និយាយប្រា​ប់ពីសម័យពលពតនឹងយ៉ាងណាដែរទេ?

ខ៖ គាត់ប្រាប់ដែរតើ ប៉ុន្ដែយើងអត់ៗចាំណាស់.....អត់ចាំ(សំលេងរញ៉េរញ៉ៃពីខាងក្រៅ) គាត់ប្រាប់ច្រើនដែរតែយើងអត់ចាំដូចថាយើងមិនចង់ដឹងលឺរឿងពីមុនមកណាស់យើងគិតថាជីវិតរបស់យើងនេះវាពិបាកណាស់ទៅហើយចឹងយើងត្រូវតែខិតខំប្រឹងតស៊ូខំប្រឹងរកលុយដើម្បីចិញ្ចឹមអោយកូនគេរៀនសូត្រអោយវាចេះដឹងចប់ទៅដោយពេលចប់អស់ទៅបានការងារធ្វើទៅយើងក៏គ្រាន់បានរៀងធូរធារតិចដែរ ប៉ុន្ដែគ្រាន់តែថារាល់ថ្ងៃនេះពិបាកណាស់ពិបាកត្រង់ថាយើងរាល់ថ្ងៃនឹងយើងនៅនឹងផ្ទះជួលយើងមកធ្វើការនៅកន្លែងនេះប្រាក់ខែមិនបានច្រើនទេបើខាងរោងចក្រគេធ្វើបានច្រើន(ធ្វើការងារជាអ្នកអនាម័យមិនសូវជាបានចំណូលច្រើនដូចជាអ្នកធ្វើការរោងចក្រទេ)!

ក៖ អ៊ឹម!

ខ៖ រោងចក្រគេអាចសល់ចឹងទៅតែបើធ្វើនៅនេះ(ធ្វើជាអ្នកសំអាតនៅសាលា)យើងគ្រាន់តែថាការងារវា.....អើ.....យើងនេះសំរាប់យើងអ្នកវាអត់ចេះណាស់(ការងាមិនសូវល្អហើយគាត់មិនចេះអីចឹងគាត់ចេះតែទ្រាំធ្វើទៅ)!

ក៖ ចាសហើយចឹងអ្នកមីងប្រហែលជាគំរោងដួចថាចង់ផ្លាស់ប្ដូរមុខរបរខ្លួនឯងដែរត្រូវទេ?

ខ៖ ចាស!

ក៖ ចង់ទៅធ្វើការនៅខាងរោងចក្រវិញ!

ខ៖ ទៅខាងរោងចក្របើអត់ចេះយើងធ្វើអត់កើតទេ!

ក​៖ អ៊ឹម!

ខ៖ បើនិយាយទៅបើយើងអត់ចេះធ្វើអត់កើតទេ!

ក៖ ចាស!

ខ៖ រោងចក្រទាល់តែយើងចេះដេរណាស់ទីមួយគឺយើងចេះដេរ ចាសឥលូវនេះរោងចក្របើសិនជាយើងចេះដេរតែមួយម៉ាស៊ីនក៏គេអត់យកយើងដែរទាល់តែចេះដេរច្រើន!

ក៖ ចាស!

ខ៖ ហើយណាមួយធ្វើការរោងចក្រក៏វាមិនងាយស្រួលដែរដូចថាបើគេមិនពេញចិត្តប្រធានយើងគេមិនពេញចិត្តគេដកយើងចោលម៉ងគេអត់ទុកពេលអោយយើងទេ!

ក៖​ ចាស!

ខ៖ ចឹងណាស់ហើយណាមួយយើងអត់ធ្លាប់ទេរោងចក្រនឹងយើងអត់ធ្លាប់ធ្វើទេ!

ក៖ អ៊ឹម.....ហើយអឺ....សំរាប់ខ្លួនអ្នកមីងផ្ទាល់តាំងពីតូចរហូតមកដល់ឥលូវនឹងអ្នកមានធ្លាប់ដែរបានគិតពីរឿងពិបាកអីគេខ្លះដែលធ្វើអោយអ្នកមីងពិបាកចិត្តតាំងពីតូចរហូតមកដល់ឥលូវនឹងទេ?

ខ៖ អ៊ឹម....និយាយពីរឿងដែលថាពិបាកយើងពិបាកដូចថាយើងអត់ណាស់យើងអត់លុយអត់កាក់យើងចង់ធ្វើអីមួយដូចថាយើងមានគំរោងចង់ធ្វើអីចង់រកស៊ីអីយើងមួយក៏ធ្វើវាអត់ចេញ!

ក៖ អ៊ឹម!

ខ៖ វាអត់ដូចបំណង(មិនបានដូចបំណងប្រាថ្នា)ព្រោះគ្រួសារយើងអត់ អត់មានអីទាំងអស់(សំលេងរំខានពីខាងក្រៅ)ខាងគ្រួសារក៏គាត់មិនជាមានម៉ាល្មម(ជីវភាពសមរម្យ)មានតែម្ដាយម៉េម៉ាយទៀតគាត់អត់មានឪពុកដូចគ្នានៅតែម្ដាយចឹងហយើងទៅគាត់មានបងប្អូនច្រើនដែរដល់ចឹងយើងពិបាក!

ក៖ ចាស ហើយអឺ....ចឹងហើយចុះសំរាប់បទពិសោធន៏ល្អដែលអ្នកមីងបានជួបនៅពេលកន្លងមកដែលធ្វើអោយអ្នកមីងនឹកឃើញហើយធ្វើអោយអ្នកមីងសប្បាយចិត្តណាស់មានដែរឬទេ?

ខ៖ អត់ទេអត់ដែលមានទេ បើនិយាយទៅអត់ដែលមានទេក្នុងមួយ....មួយឆាកជីវិតនេះទើបតែ ចង់និយាយថាក្រែងលោ.....ទៅមុខបន្ដិតទៀតទៅក្រែងលោវាមានដូចថាកូនវារៀនចប់ទៅណាស់វាមានការងារល្អប្រសើរអីទៅអានឹងក្រែងៗលោវាអាចមានណាស់់តែក្នុងពេលនេះអត់!

ក៖ អ៊ឹម!

ខ៖ ឃើញតែការជួបការលំបាកអ្នកមីងហ៏?

ខ៖ នឹងហើយ!

ក៖ ចាស ហើយតើការលំបាកមិញនឹងអ្នកមីងមានអីបន្ថែមទៀតដែរឬទេឬក៏អ្នកមីងមានអីដែលថាអ្នកមីងចងចាំខ្លាំងម៉ងនៅក្នុងជីវិតរបស់អ្នកមីងណាស់?

ខ៖ មានៗច្រើនណាស់អូនបើតាមនិយាយៗច្រើនណាស់ប៉ុន្ដែបើនិយាយទៅវាយូរថ្ងៃណាស់បើនិយាយទៅច្រើនថ្ងៃបានអាចនិយាយអស់(សើច)ទាល់តែពីរបីថ្ងៃអីណ៏បាននិយាយពីបញ្ហានៅក្នុងជីវិតណាស់តាំងពីតូចមករហូតមកដល់ធំនឹងណាស់បើនិយាយទៅច្រើនតែនិយាយកាត់ៗទៅ!

ក៖ ​ចាស!

គ៖ ម៉ែ(សំលេងកូនក្មេង)!

ខ៖ ដោះខោអាវទៅនឹងអាងបានទៅរៀន ដល់ម៉ោងយកវាទៅរៀនហើយ!

ក៖(សើច) ម៉ោង១!

ខ៖ នឹងហើយចូលរៀនម៉ោង១(សំលេងកូនក្មេង) បានរាល់ថ្ងៃនេះបានត្រង់ថាបានកូនមួយនឹងវាឆ្លាតតែប៉ុន្នឹងវាឆ្លាតហើយវាចេះប៉ុន្នឹងវាចេះប្រឹងប្រែងរៀនសូត្រ.....

គ៖ ចងម៉ាក់ចង!

ខ៖ រៀនចាំមើលឥលូវនេះវាទើបតែថ្នាក់ទីមួយនឹងយកទៅផ្ញើរទេនៅមិនទាន់ពេញសិទ្ធទេ.....

គ៖ នេះម៉ាក់ចង!

ខ៖ ពេលចួលកងវិញនឹងបានពេញសិទ្ធថ្នាក់ទីមួយពេញនឹងប្រហែលជានេះទៅវាអាចទៅមុខបើបានគាត់រៀនចប់ចេះ(សំលេងស៊ីផ្លេម៉ូតូ)ទៅបំណងប្រាថ្នារបស់គាត់មានចច្រើនណាស់!

ក៖ ចាស!

ខ៖ នៅក្នុងចិត្តគាត់មានច្រើនណាស់គាត់ចង់ធ្វើអីៗមានគាត់គិតហើយស្រេច!

ក៖ (សើច) ស្អាតណាស់ ហើយដល់ពេលធំទៅជួយម៉ាក់វិញហើយ!

ខ៖ ចាស រាល់ថ្ងៃនេះតែមួយនឹងពិបាកចង់ងាប់ហើយរកអីអោយញុំមិនចង់បានផងដល់ចឹងចេះតែអានិតគ្នាអោយទារអីគ្មានអីចឹងខំសុខចិត្តអត់ខ្លួន​ឯងអោយតែកូនបានញុំចុះ!

ក៖ អ៊ឹម អ្នកមីងកូនស្រីតែមួយ!

ខ៖ នឹងហើយ!

ក៖​ កូនបណ្ដូលចិត្តហើយៗគាត់មានប្រាប់អ្នកមីងទេថាអាយុប៉ុន្នឹងសោះប្រាំមួយឆ្នាំនឹងសោះចង់ថាធ្វើអីហើយ!

ខ៖ ចង់ធ្វើច្រើនមុខណាស់ចង់ធ្វើពេទ្យផងធ្វើប៉ូលីសផងធ្វើគ្រូបង្រៀនផង(កូនគាត់មានបំណងប្រាថ្នាច្រើន)!

គ៖ អូនមិនមែនចង់ធ្វើប៉ូលីសទេ ចង់ធ្វើជាងអ៊ុតសក់មួយផង ហើយនឹងពេទ្យមួយផង ហើយនឹងៗៗអឺ.....អ្នកគ្រូបង្រៀនកូនសិស្សតូចៗមួយផងហើយនឹងអ្នកគ្រូបង្រៀនកូនសិស្សធំៗមួយផង!

ក៖​ អូ.....

គ៖ តែប៉ុន្នឹងទេអស់ហើយ!

ក៖ អស់ហើយហ៏ ច្រើនដែរនឹងណាស់!

ខ៖ ហ៊ើយចង់ច្រើន!

ក៖ ហើយអូនចាប់ច្រើនចឹងអូនគិតថាអូនអាចធ្វើបានអត់!

គ៖ ចាស!

ក៖ អូ....ពូកែមែនទែនពូកែណាស់....

ខ៖ បំណងប្រាថ្នាគាត់ធំណាស់!

ក៖ ហើយរាល់ថ្ងៃនឹងទៅរៀនបានលេខប៉ុន្មានដែរក្នុងថ្នាក់រៀន?

គ៖ អឺ.....

ខ៖ បើវារៀនពេញប្រហែលជាបានលេងមួយៗហើយមើលទៅ!

ក៖ អូ ខ្លាំងណាស់!

ខ៖ព្រោះអីតាំងពីគាត់ចូលថ្នាក់មតេយ្យរហូតដល់ថ្នាក់ទីមួយមកពិន្ទុគាត់អត់ដែលឃើញក្រោមដប់ទេគាត់រៀនពូកែ!

ក៖ ចាស!

ខ៖ គាត់បាន១០រហូតតែចង់និយាយថានៅប៉ុន្នឹងយើងមិនទាន់មើលវាដឹងទេន៏ ចាំមើលវារៀនថ្នាក់ធំតិចទៀតព្រោះនៅពេលថ្នាក់ធំទៅវាយ៉ាងម៉េចអីយ៉ាងម៉េចយើងអត់ដឹងទេ!

ក៖ ចាស!

ខ៖ បើថាគ្នាខ្លាំងជាងគេទៅខ្លាចក្រែងថាវាធំឡើងខ្សោយអីទៅយើងមិនដឹងទេណាយើងមិនហ៊ានថាតែគ្រូណាស់សរសើរគ្រូវានឹងសរសើរថាអាចទៅមុខរួចហើយប៉ុន្នឹងព្រោះអីវាឆ្លាតវាអានធ្វើបាន!

ក៖ បាន!

ខ៖ យកទៅដាក់ផ្ញើរនៅអង់គ្លេសតែយើងអត់លុយៗយកទៅដាក់បានតែកន្លះឆ្នាំគេឡើងអត់មានលុយបង់ទៀត!

ក៖ អ៊ឹម!

ខ៖ តែគាត់នៅចាំអក្សរអង់គ្លេសរបស់គាត់ៗចាំអក្សរអី A B C គាត់ចាំគាត់ស្គាល់ទាំងអស់!

ក៖ (សើច)!

ខ៖ ហើយគាត់ចេះពាក្យចេះអីច្រើនណាស់គាត់នៅចាំទាំងអស់អង់គ្លេសអត់ភ្លេចទេពេលអោយដាក់ពីរចឹងទៅគាត់ភ្លេចខ្មែរគាត់មិនសូវយកចិត្តទុកដាក់ខ្មែរណាស់!

ក៖ ចាស!

ខ៖ដល់ពេលចឹងទៅឯណោះក៏គេឡើងថ្លៃក៏ផ្អាកភាសាអង់គ្លេសសិនទៅចាំមើលសាលាអង់គ្លេសមានគំរោងអោយ ព្រោះមានរៀនគួរអង់គ្លេសមានអីដែរនៅក្នុងនឹងណាស់ហើយចាំអោយវារៀនបានថ្នាក់ទីបីថ្នាក់ទីបួនចាំអោយរៀនបន្ដ!

ក៖ ចាស អ្នកមីង!

ខ៖ នឹងហើយព្រោះបង់ថ្លៃៗពេកអត់លុយអោយរៀនទេ!

ក៖ ចាស ហើយទៅបង់មួយឆ្នាំប៉ុន្មានដែរសាលានឹង?

ខ៖ សាលាអង់គ្លេសឯកជនមួយឆ្នាំបង់ ពីរជាងទៅបីរយ មានខ្លះទៅបីរយខ្លះប្រាំរយតាមដូចថាសាលាគេលំដាប់ចឹងណាស់!

ក៖ ចាស!

ខ៖ តែយើងអត់លទ្ធភាពយើងបានតែត្រឹមមួយខែ១៥$អីនឹង!

ក៖ អ៊ឹមចាស....

ខ៖ បង់...

ក៖ និយាយទៅតិចទៀតអូនគាត់រៀនថ្នាក់កាន់តែធំការចំណាយនឹងក៏កាន់តែច្រើនដែរ(សំលេងមនុស្សនិយាយគ្នា)!

ខ៖ ចាស ត្រូវចំណាយច្រើន!

ក៖ ចឹងអ្នកមីងគិតម៉េចដើម្បីអនាគតកូន ដើម្បីនឹងជីវិតទៅមុខសំរាប់ក្រុមគ្រួសារណាស់.....

គ៖ ម៉ាក់អូនចង់ញុំនំប៉័ង(សំលេងកូនក្មេង)!

ខ៖ នំប៉័នឯណាកូន?

គ៖ នំប៉័ងនោះ.....

ខ៖ រឿងគិតយើងចេះតែគិតហើយអូន​ តែមិនដឹងថាគួរម៉េចបាននេះទេណាស់.....

គ៖ ម៉ាក់អូនចង់ញុំនំប៉័ង......

ខ៖ ចាំមើលអោយវារៀនបានទៅមុខតិចទៀតសិន.....

គ៖ សុំ.....អឺ....ចឹងញុំគោគោវិញ!

ក៖ ចាស ហើយចុះឥលូវអត់ទាន់បានដឹងទេ?

ខ៖ ចាស....

គ៖ ញុំៗៗៗ......

ខ៖ ឥលូវរាល់ថ្ងៃនឹងគាត់ទារតែញុំរហូតនឹងហើយរកលុយនឹងវាពិបាក!

គ៖ អោយមួយពាន់មកម៉ាក់!

ក៖ អូនចាំតិតទៀតថតរូបមួយចាំទៅទិញអីណាស់!

គ៖ ចាស!

ក៖ ចាសចាំមួយភ្លែតចែសួរម៉ាក់ចុងក្រោយមួយសំនួរចុងក្រោយសិនចាំទៅទិញនំណាស់?

គ៖ ចាស!

ក​៖ អូខេ អឺ....ឥលូវអឺ....អ្នកមីងសំរាប់មតិចុងក្រោយតើអ្នកមីងមានពាក្យពេជ៏អ្វីដើម្បីផ្ដាំផ្ដាំផ្ញើរដល់អ្នកដែលស្ដាប់សំលេងរបស់អ្នកមីងថ្ងៃនឹងណាស់អ្នកមីងចាសៗចឹងអ្នកមីងមានពាក្យពេជ៏អីដើម្បីនិយាយទេ?

ខ៖ និយាយផ្ដាំផ្ញើរអោយក្មេងៗខំប្រឹងរៀនខិតខំប្រឹងប្រែងកុំអោយដូចថាទៅរៀនសូត្រដូចថាគេចសាលាគេចអីចឹងណាស់អោយប្រឹងដើម្បីជីវិតបើដល់ទៅថ្ងៃក្រោយទៀតយើងមើលមិនឃើញទេណាស់ថាវាយ៉ាងម៉េចៗនឹងណាស់ ចាស ហើយទាំងកូនខ្ញុំក៏អញ្ចឹងដែរខ្ញុំខិតខំពង្រឹងគាត់ខ្លាំងណាស់រាល់ថ្ងៃនឹងបើអត់់ពង្រឹងគាត់ទេគាត់អត់យកចិត្តទុកដាក់ទេ!

ក៖ អ៊ឹម!

ខ៖ អឺ.....ចង់និយាយថាកូនវាមានបំណងប្រាថ្នារបស់វាមែនប៉ុន្ដែបើយើងបណ្ដោយវាតាមចិត្តវាអត់អាចរួចទេ(ឪពុកម្ដាយមិនគួរបណ្ដោយទៅតាមតែចិត្តកូននោះទេត្រូវតែខិតខំពង្រឹងស្មារតីកូនអោយខិតខំប្រឹងប្រែងរៀនសូត្រមិនអាចបណ្ដោយទៅតាមតែចិត្ដកូនោះទេ) អត់អាចទៅមុខរួចទេចឹងយើងត្រូវតែពង្រឹង(សំលេងរំខានពីខាងក្រៅ) គាត់ពង្រឹងគាត់ពេលដែលគាត់មកពីសាលាវិញយើងត្រូវយកចិត្តទុកដាក់មើលសៀវភៅវគាត់បើកសៀវភៅគាត់មើលថាគាត់រៀនទៅវាម៉េចមើលទៅអោយគាត់មើលរៀនសូត្រអោយគាត់ធ្វើកិច្ចការសាលាអីអោយហើយអោយរួចរាល់ចឹងទៅណាស់ ចាសប៉ុន្នឹង ព្រោះថាម្ដាយត្រូវតែយ៉ាងម៉េចក៏ដោយរវល់យ៉ាងណាក៏ដោយត្រូវតែយកចិត្តទុកដាក់នឹងកូនអោយវារៀនបើមិនចឹងទេវាអត់ចេះទេក្មេងវាអត់ៗរវីរវល់ទេចាស!

ក៖ ចាសៗចាស ចឹងអរគុណច្រើនអ្នកមីង!

ខ៖ ចាស!

ក៖ ហើយអឺ.....ខ្ញុំសុំអនុញ្ញាតពីអ្នកមីងដើម្បីអាចអោយខ្ញុំយកសំលេងរបស់អ្នកមីងដាក់នៅក្នុងវេបសាយនៃសាលាBYU ហាវ៉ៃនៃសហរដ្ឋអាមេរិចណាស់អ្នកមីង!

ខ៖ ចាស!

ក៖ ចាសអរគុណច្រើនអ្នកមីង!